
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ.ΔΙ/Φ.7/6402 (1) 

Έκπτωση Κεφαλαιουχικών Δαπανών Εκμετάλλευσης Πρί¬ 
νου και Βορείου Πρίνου. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν, 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α785). 

2. Τις διατάξεις του άρθρου 3.1 της Δεύτερης Τροπο- 
ποιητικής Σύμβασης που κυρώθηκε με το Ν. 2159/1993 
(ΦΕΚ 116). 

3. Τις διατάξεις του Π.Δ. 437/85 «Καθορισμός και Ανα¬ 
κατανομή των αρμοδιοτήτων των Υπουργείων» (ΦΕΚ 157/ 
Α785). 

4. Το Π.Δ. 381 /89 «Οργανισμός του Υπουργείου Βιομη¬ 
χανίας Ενέργειας και Τεχνολογίας» (ΦΕΚ 168/Α7Θ9). 

5. Τις διατάξεις του Π.Δ. 27/96 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α71.2.96). 

6. Την ανάγκη διατήρησης σε εκμετάλλευση του Παρα¬ 
γωγικού Πεδίου του Πρίνου και την θέση σε εκμετάλλευση 
του Δεύτερου Τμήματος της Περιοχής Εκμετάλλευσης 
Πρίνου. 

7. Τις από 11.1.96, 6.2.96 και 2.5.96 αιτιολογημένες 
αιτήσεις του Αναδόχου της Σύμβασης που κυρώθηκε με 
το Ν. 98/1975, όποίς τροποποιήθηκε με το άρθρο 3 της Β' 
τροποποιητικής σύμβασης, η οποία κυρώθηκε με το Ν. 
2159/93, αποφασίζουμε: 

Εγκρίνουμε την έκπτωση από το ετήσιο ακαθάριστο ει¬ 
σόδημα του Αναδόχου για τα έτη 1996,1997 και 1998 και 
πριν από τον υπολογισμό του Συνολικού Μεριδίου του Ελ¬ 


ληνικού Δημοσίου κατά τα προβλεπόμενα στην Σύμβαση 
που κυρώθηκε με το Ν. 98/1975, όπως έχει τροποποιηθεί 
και ισχύει σήμερα, των κεφαλαιουχικών δαπανών του Ανα¬ 
δόχου και μέχρι του συνολικού ποσού των Δολλ. ΗΠΑ 
20.000.000 (είκοσι εκατομμυρίων ΔολλαρΙων ΗΠΑ), που 
απαιτούνται για τη διατήρηση σε εκμετάλλευση του Παρκι- 
γωγικοϋ Πεδίου του Πρίνου και την θέση σε εκμετάλλευση 
του κοιτάσματος Βόρειος Πρίνος στο Δεύτερο Τμήμα της 
Περιοχής Εκμετάλλευσης Πρίνου, 

Οι δαπάνες αυτές, είτε διενεργήθηκαν κατά το έτος 
1995 είτε θα διενεργηθούν κατά το έτος 1996 και μετά, 
αφορούν τη διεξαγωγή γεωτριτικών και συναφών εργα¬ 
σιών στο Παραγωγικό Πεδίο του Πρίνου και στο Δεύτερο 
Τμήμα της Περιοχής Εκμετάλλευσης Πρίνου, καθώς και 
πρόσθετες εγκαταστάσεις για την άντληση υδρογοναν¬ 
θράκων από τον Βόρειο Πρίνο, Στο ποσό των Δολλ, ΗΠΑ 
20,000,000 συμπεριλαμβάνεται και ποσό Δολλ. ΗΠΑ 
2.934.000 που αποτελεί τη διαφορά μεταξύ του ποσού 
των Δολλ. ΗΠΑ 15.000,000 που προβλέπεται στο άρθΐΜ 
3.1 της Δεύτερης Τροποποιητικής Σύμβασης, που κυρώ¬ 
θηκε με το Ν, 2159/1993 και του πράγματι δαπανηθέντος 
ποσού των Δολλ. ΗΠΑ 17.934.000 για την εκπλήρωση των 
υποχρεώσεων του Αναδόχου σχετικά με τη διενέργεια των 
ερευνητικών εργασιών και γεωτρήσεων κατά τη διάρκεια 
των ετών 1993 και 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαΐου 1996 

Η ΥΠΟΥΡΓΟΣ 

ΒΑΣΟΠΑΠΑΝΔΡΕΟΥ 
-♦- 

Αριθ. 319946/7238 <2) 

Πλαίσιο εφαρμογής του προγράμματος ΙΕΑΟΕΒ II στην 

Ελλάδα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Το Ν. 1558/86 «Κυβέρνηση και κυβερνητικά όργανα» 
άρθρα 6 και 29Α, όπως συμπληρώθηκε με το άρθρο 27 Ν. 
2081/92. 

2. Το Ν. 1409/83 «ΤροποποΙηοη και συμπλήρωση του 
Ν.Δ. 131/1974 περί παροχής οικονομικών ενισχύσεων εις 

την γεωργικήν κτηνοτροφικήν, δασικήν και αλιευτικήν πα¬ 
ραγωγήν και άλλες διατάξεις», όπως μεταγενέστερα τρο¬ 
ποποιήθηκε με τις διατάξεις της παραγρ. 10 του άρθρου 
39 του Ν. 2065/92. 

3. Το άρθρο 28 παρ. δ του Ν. 2081 /92 «Ρύθμιση του θε¬ 
σμού των επιμελητηρίων, τροποποίηση των διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις». 

4. Τον Καν(ΕΟΚ) 2052/1988 του Συμβουλίου «για την 
αποστολή των διαρθρωτικών ταμείων, την αποτελεσματι- 
κότητά τους και τον συντονισμό των παρεμβάσεών τους, 
κ.λπ.», όπως τροποποιήθηκε με τον Καν{ΕΟΚ) 2083/93 
του Συμβουλίου και ισχύει σήμερα. 

5. Τον Καν(ΕΟΚ) 4253/88 του Συμβουλίου «για τις δια¬ 
τάξεις εφαρμογής του Καν(ΕΟΚ) 2052/88», όπως τροπο¬ 
ποιήθηκε από τους Καν(ΕΟΚ) 2082/93 και 3193/94 του 
Συμβουλίου και ισχύει σήμερα. 

6. Τον Καν(ΕΟΚ) 4254/88 του Συμβουλίου «για διατά¬ 
ξεις εφαρμογής του κανονισμού (ΕΟΚ) 2052/88 όσον 
αφορά το Ευρωπαϊκό Ταμείο Περιφερειακής Ανάπτυξης, 
όπως τροποποιήθηκε με τον Καν(εθΚ) 2083/93 του Συμ¬ 
βουλίου και ισχύει σήμερα. 

7. Τον Καν(ΕΟΚ) 4256/88 του Συμβουλίου «για τις δια¬ 
τάξεις εφαρμογής του Καν(ΕΟΚ) 2052/88 σχετικά με το 
Ευρωπαϊκό Γεωργικό Ταμείο Προσανατολισμού και Εγγυ¬ 
ήσεων (ΕΓΤΠΕ) τμήμα «Προσανατολισμού», όπως τροπο¬ 
ποιήθηκε με τον Καν(ΕΟΚ) 2085/93 του Συμβουλίου και 
ισχύει σήμερα. 

8. Την απόφαση Ε(95) 1311 της 14ης Αυγούστου 1995 
της Επιτροπής ΕΕ σχετικά με την χορήγηση συνδρομής 
του Ευρωπαϊκού Ταμείου Περιφερειακής Ανάπτυξης 
(ΕΤΠΑ), του Ευρωπαϊκού Κοινωνικού Ταμείου (ΕΚΤ) και 
του Ευρωπαϊκού Γεωργικού Ταμείου Προσανατολισμού 
και Εγγυήσεων (ΕΓΤΠΕ), για την συνολική επιχορήγηση 
που εντάσσεται στο πρόγραμμα ΕΕΑΟΕΒII, με την οποία 
εγκρίθηκε και το Εθνικό Πρόγραμμα Πρωτοβουλίας Ι.ΕΑ- 
ΟΕΒ II. 

9. Την από 13.3.1996 σύμβαση μεταξύ της Επιτροπής 
ΕΕ και του Υπουργείου Γεωργίας ως ενδιάμεσου φορέα 
για την εφαρμογή της πρωτοβουλίας Ι-ΕΑΟΕΠ II. 

10. Την 94/0 180/12 ανακοίνωση της Επιτροπής ΕΕ 
σχετικά με το Ι.ΕΑΟΕΡ II. 

11. Το Ν. 2362/95 «περί Δημοσίου Λογιστικού, ελέγχου 
των δαπανών του Κράτους και άλλες διατάξεις» και ειδικό¬ 
τερα τα άρθρα 96 επ. 

12. Το Π.Δ. 113/92 γΐα τη «ρύθμιση θεμάτων που αφο¬ 
ρούν την εφαρμογή κοινοτικών προγραμμάτων ή μέτρων 
τεχνικής βοήθειας και κατάρτισης του ευρύτερου δημό¬ 
σιου τομέα». 

13. Το από 25 Νοεμβρίου 1995 και αριθμ. 412909/ 
5044 έγγραφο του Υπουργείου Γ εωργίας προς την Επι¬ 
τροπή ΕΕ ότι δεν παραβιάζεται η σχετική με τον ανταγωνι¬ 
σμό νομοθεσία της Ευρωπαϊκής Ένωσης και ειδικότερα 
τα άρθρα 92 και 93 της Συνθήκης. 

14. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος Προγράμματος Δη¬ 
μοσίων Επενδύσεων ύψους 44.273,4 χιλ. ΕΟυ για τα έτη 
1995-1999, της οποίας οι ετήσιες κατανομές θα εξαρτη- 
θούν από την πορεία υλοποίησης της πρωτοβουλίας, κα¬ 
θώς και δαπάνη σε βάρος του Τακτικού Προϋπολογισμού 
ύψους μέχρι 700 εκατ. δραχμών για την κάλυψη των εξό¬ 


δων των επιτροπών παρακολούθησης και παραλαβής έρ¬ 
γων ΕΕΑΟΕΗII καθ’ όλη τη διάρκεια υλοποίησης της πρω¬ 
τοβουλίας. 

15. Την ανάγκη λήψης αναγκαίων μέτρων για την εφαρ¬ 
μογή του προγράμματος Ι.ΕΑ0ΕΡ II στην Ελλάδα, αποφα¬ 
σίζουμε τα ακόλουθα: 

Άρθρο 1 

Διαχείριση της συνολικής επιχορήγησης - 
Στόχος του Προγράμματος 

1. Το Υπουργείο Γεωργίας ορίζεται ενδιάμεσος φορέας 
για τη διαχείριση της συνολικής επιχορήγησης, που έχει 
εγκριθεί στην Ελλάδα στα πλαίσια της πρωτοβουλίας Ι.ΕΑ- 
ΟΕΗ II και περιλαμβάνει την συμμετοχή των κοινοτικών 
διαρθρωτικών ταμείων (ΕΤΠΑ, ΕΠΉΕ, ΕΚΤ) και εθνική 
συμμετοχή. Ως ενδιάμεσος φορέας το Υπουργείο Γεωρ¬ 
γίας έχει την ευθύνη της υλοποίησης του εγκριμένου από 
την Επιτροπή Ε.Ε. Εθνικού Προγράμματος ΙΕΑϋΕΒ II και 
είναι αρμόδιο για τη διαχείριση της παρεχόμενης για το 
σκοπό αυτό τεχνικής βοήθειας και της Εθνικής Μονάδας 
Εμψύχωσης Ελληνικού Δικτύου 1_ΕΑΟΕΒ, σύμφωνα με τα 
άρθρα της παρούσας απόφασης. 

2. Στόχος του Εθνικού Προγράμματος είναι η αγροτική 
ανάπτυξη που συντελεΐται σε τοπική κλίμακα με πρωτο¬ 
βουλία των συλλογικών φορέων που εκπροσωπούν τον 
πληθυσμό της περιοχής παρέμβασης και καταρτίζουν, 
υποβάλλουν και υλοποιούν σχετικά προγράμματα καινοτό- 
μων ενεργειών για το σκοπό αυτό σύμφωνα με τις διατά¬ 
ξεις της παρούσας, καθώς και η αξιοποίηση από τους φο¬ 
ρείς αγροτικής ανάπτυξης της Ελλάδας της τεχνογνωσίας 
και των εμπειριών άλλων περιοχών μέσω της ανταλλαγής 
και διάδοσης πληροφοριών σε ευρωπαϊκό επίπεδο. 

Άρθρο 2 

Δικαιούχοι Φορείς 

Για την επίτευξη του πρώτου σκέλους του στόχου του 
προγράμματος, όπως ορίζεται στο άρθρο 1 παρ. 2, ο 
Υπουργός Γεωργίας με απόφασή του επιχορηγεί τους 
ακόλουθους Φορείς: 

α. Ομάδες Τοπικής Δράσης, στις οποίες συμμετέχουν 
κυρίως τοπικοί συλλογικοί φορείς (Οργανισμοί Τοπικής 
Αυτοδιοίκησης, ενώσεις ή επιχειρήσεις Ο.Τ.Α., γεωργικοί 
συνεταιρισμοί ή ενώσεις τους, άλλοι κοινωνικοί ή επαγ¬ 
γελματικοί φορείς, έχουν τη μορφή ανώνυμης εταιρείας 
και καταστατικό σκοπό την τοπική αγροτική ανάπτυξη. Οι 
Ομάδες Τοπικής Δράσης επιλέγονται από τον Υπουργό 
Γεωργίας μετά από αξιολόγηση με βάση τα κριτήρια που 
αναφέρονται στο κεφάλαιο 1.7.7 του εγκριμένου Εθνικού 
Προγράμματος Πρωτοβουλίας Ι.ΕΑ0ΕΠ II. 

β. Συλλογικούς φορείς του αγροτικού χώρου, δημό¬ 
σιους ή ιδιωτικούς, για ενέργειες θεματικού χαρακτήρα 
(Σκέλος Β2 Εθνικού Προγράμματος), οι οποίοι επιλέγο¬ 
νται από τον Υπουργό Γεωργίας με βάση τα κριτήρια των 
κεφαλαίων 1.7.7 και 1.8.7 του ίδιου παραπάνω Εθνικού 
Προγράμματος. 

γ. Συλλογικούς φορείς του αγροτικού χώρου, δημόσιους 
ή ιδιωτικούς, γιο την απόκτηση ικανοτήτων (Σκέλος Α του 
Εθνικού Προγράμματος), οι οποίοι επιλέγονται από τον 
Υπουργό Γεωργίας με βάση τα κριτήρια του κεφαλαίου 
1.6.4 και τη διαδικασία που ορίζεται στο κεφάλαιο 1.6.5- 
του Εθνικού Προγράμματος. 

2. Με σύμβαση που υπογράφεται μεταξύ Φορέα και 
Υπουργείου Γεωργίας ρυθμίζονται ειδικότερα θέματα του 
τρόπου χρησιμοποίησης της επιχορήγησης από το Φορέα, 
όποις οι σχέσεις και υποχρεώσεις του Φορέα και του 
Υπουργείου Γεωργίας, το πλαίσιο συνεργασίας με την 
Εθνική Μονάδα Εμψύχωσης Ελληνικού Δικτύου Ι.ΕΑΟΕΗ 
II, το λεπτομερές χρονοδιάγραμμα υλοποίησης του προ¬ 
γράμματος, οι διαδικασίες και οι όροι δημοσιοποίησης και 
εκτέλεσης των έργων από το Φορέα και τους τελικούς 
επενδυτές κ.λπ. 

Άρθρο 3 

Ύψος της επιχορήγησης προς τους δικαιούχους Φορείς - 
Ποσοστά επιχορήγησης και ίδιας συμμετοχής των Φορέων 

1. Το ύψος της επιχορήγησης προς τους Φορείς ανέρ¬ 
χεται σε 184.004,9 χιλ. ΕΟυ και περιλαμβάνει την κοινο¬ 
τική συμμετοχή ύψους 148.002 χιλ. ΕΟυ και την εθνική 
συμμετοχή ύψους 36.002,8 χιλ. ΕΟυ. Η κοινοτική συμμε¬ 
τοχή καλύπτεται από τα διαρθρωτικά ταμεία ΕΓΤΠΕ, 
ΕΤΠΑ και ΕΚΤ. Η δημόσια δαπάνη μπορεί να αυξάνεται 
κατά τη διάρκεια υλοποίησης του προγράμματος με από¬ 
φαση της Επιτροπής ΕΕ. 

2. Η ίδια συμμετοχή των Φορέων δε μπορεί να είναι μι¬ 
κρότερη του 30% του συνολικού εκτιμώμενου κόστους 
του προγράμματος Ι-ΕΑΟΕΒ II. Οι Φορείς αποδεικνΟουν 
την ίδια συμμετοχή για κάθε μεμονωμένο έργο που εντάσ¬ 
σεται στο πρόγραμμά τους. 

3. Τα ποσοστά της επιχορήγησης και της ίδιας συμμετο¬ 
χής των Φορέων καθορίζονται ανάλογα με τη φύση της 
δράσης κατά σκέλος και μέτρο ως εξής: 


Ενέργειες Επιχορήγηση· Ποσοστό ίδιας 

έως Συμμετοχής 

τουλύχιστον 


Σκέλος Α: Απόιαηση ικανοτήτων 
Σκέλος Β; Προγράμματα αγροτικής καινο¬ 
τομίας - ΟΤΔ & λοιποί συλλογικοί ιρορείς 
Μέτρο 1: Τεχνική στήριξη (κατά μ.ο. κατά 
τη διάρκεια εφαρμογής 
Βδικότερα ο μηχανολογικός εξοπλισμός 
Μέτρο 2: Επαγγελματική κατάρτιση 
Μέτρο 3: Αγροτουρισμός 
Μέτρο 4: Μικρές επιχειρήσεις 
Μέτρο‘5: Αξιοποίηση και εμπορία 
γεωργικής και δασοκομικής παραγωγής 
και αλιείας. 

Ειδικά για τα τοπικά και βιολογικά προϊόντα 
Μέτρο 6; Διατήρηση και βελτίωση 
περιβάλλοντος 

Σκέλος Γ: Διακρατική συνεργασία 

4. Τα ποσοστά επιχορήγησης και ίδιας συμμετοχής των 
Φορέων που αναφέρονται στην προηγούμενη παράγραφο 
με εξαίρεση αυτά που αφορούν καθεστώτα ενίσχυσης, 
μπορούν να τροποποιούνται από την εθνική επιτροπή πα¬ 
ρακολούθησης στα πλαίσια των αρμοδιοτήτων της και υπό 
την προϋπόθεση ότι παραμένει αμετάβλητο το συνολικό 
ποσοστό της κοινοτικής συνδρομής του προγράμματος 
Ι.ΕΑΟΕΒ II. 


5. Ειδικότερα για την παροχή τεχνικής στήριξης στους 
Φορείς σύμφωνα με το κεφάλαιο 1.7 σκέλος Β.1 Μέτρο 1 
του Εθνικού Προγράμματος Πρωτοβουλίας Ι.ΕΑ0ΕΒ II, το 
ύψος της καθορίζεται με απόφαση του Υπουργού Γεωρ¬ 
γίας σε ποσοστό επί του συνολικού κόστους του προγράμ¬ 
ματος κάθε Φορέα, το οποίο σε κάθε περίπτοκτη δεν 
υπερβαίνει το 15%. Στην τεχνική στήριξη του Φορέα συ- 
μπεριλαμβάνεται ο μηχανολογικός εξοπλισμός σε ποσο¬ 
στό που δεν υπερβαίνει το 3% επί του συνολικού κόστους 
του προγράμματος. Μετά τα δύο πρώτα χρόνια υλοποίη¬ 
σης, το ποσοστό τεχνικής στήριξης επανεξετάζεται και 
διαμαρφώνεται με βάση την πορεία εφαρμογής του προ¬ 
γράμματος κάθε Φορέα, χωρίς να δύναται να υπερβεί τα 
ποσοστά του προηγούμενου εδαφίου. 

Άρθρο 4 

Διαδικασία και πρδυποθέσεις καταβολής 
της επιχορήγησης στους Φορείς 

1. Η επιχορήγηση καταβάλλεται, μετά από αίτηση κάθε 
Φορέα, σε δραχμές και στη βάση ετήσιου πρόυπολογι- 
σμού ως εξής: 

α. Πρώτη πΐΜκαταβολή έως 50% του ποσού που έχει 
αναληφθεί ως υποχρέωση για το συγκεκριμένο έτος, 

β. δεύτερη προκαταβολή, η οποία υπολογίζεται κατά 
τρόπο ώστε το συνολικό ποσό των δύο προκαταβολών να 
μην υπερβαίνει το 80% της ανάληψης υποχρέωσης. Η 
δεύτερη προκαταβολή χορηγείται εφόσον πιστοποιείται 
ότι τουλάχιστον το ήμισυ της πρώτης προκαταβολής έχει 
αποδοθεί στους δικαιούχους και άτι η δράση προχωρεί με 
ικανοποιητικά ρυθμό και σύμφωνα με τους προβλεπόμε- 
νους στόχους. 

γ. Η πληρωμή του υπολοίπου κάθε ετήσιας δόσης πραγ¬ 
ματοποιείται μετά από αίτηση του Φορέα, που υποβάλλε¬ 
ται εντός δύο μηνών από την πιστοποίηση των δαπανών 
του ετήσιου προγράμματός του και συνοδεύεται με έκ¬ 
θεση του κλεισίματος του έτους. Στην περίπτωση που Φο¬ 
ρέας πληροί μεν τις παραπάνω προϋποθέσεις, αλλά το 
Υπουργείο Γεωργίας δεν έχει ακόμη εισπράξει το υπό¬ 
λοιπο της συνολικής για τη χώρα κοινοτικής συμμετοχής 
στην ετήσια δόση, το αντίστοιχο ποσό καταβάλλεται στο 
Φορέα από το Πρόγραμμα Δημοσίων Επενδύσεων (ΠΔΕ) 
του Υπουργείου Γεωργίας σύμφωνα με το άρθρο 15 παρ. 
2 . 

2. Ειδικότερα για την πρώτη προκαταβολή του δεύτε¬ 
ρου και των επομένων ετών, ο Φορέας υποβάλλει την σχε¬ 
τική αίτηση, εφόσον έχουν πιστοποιηθεί δαπάνες ύψους 
τουλάχιστον 60% της ανάληψης υποχρεώσεων του πρώ¬ 
του ή του προηγούμενου έτους αντίστοιχα. 

3. Οι παραγόμενοι τόκοι από τα ποσά που καταβάλλο¬ 
νται σε κάθε Φορέα ως επιχορήγηση, τίθενται στη διά¬ 
θεσή του, με απόφαση του Υπουργού Γεωργίας, αυτοτε- 
λώς δηλαδή χωρίς την προσθήκη εθνικής και κοινοτικής 
συμμετοχής και υπό την αυστηρή πρδυπόθεση ότι χρησι¬ 
μοποιούνται αποκλειστικά και μόνο για την πρωτοβουλία 
Ι.ΕΑΟΕΗ II. Για το σκοπό αυτό, οι Φορείς κοινοποιούν ανά 
εξάμηνο στο Υπουργείο Γεωργίας ανάλυση του τραπεζι¬ 
κού λογαριασμού τους που αφορά τις επιχορηγήσεις του 
προγράμματος. 

4. Για τη λήψη προκαταβολής ο Φορέας προσκομίζει 
εγγυητικές υπέρ του Υπουργείου Γεωργίας επιστολές 
τράπεζας ή άλλου χρηματοπιστωτικού οργανισμού, που 
έχει από το νόμο δικαίωμα έκδοσης εγγυητικών επιστολών 

ως εξής: 

α. εγγυητική επιοτολή καλής εκτέλεοης Ιση με το 5% 
της συνολικής επιχορήγησης, 

β. εγγυητικές επιστολές ύψους αντίστοιχου με το ποσό 
που κάθε φορά χορηγούμενης προκαταβολής, χωριστά 
για την κοινοτική και την εθνική συμμετοχή και 

γ. εγγυητική επιστολή ύψους αντίστοιχου με το ποσό 
των παραγόμενων ανά εξάμηνο τόκων των προκαταβολών 
που έχουν χορηγηθεί στο Φορέα. 

Αρθρο 5 

Δημοσιοποίηση του προγράμματος 
και επιλογή των τελικών επενδυτών 

1. Κάθε Φορέας απευθύνει στον τοπικό πληθυσμό της 
περιοχής παρέμβασής του πρόσκληση ενδιαφέροντος 
σχετικά με τα μέτρα και τις δράσεις, που έχουν εγκριθεί 
και περιλαμβάνονται στο πρόγραμμά του, στην οποία δίδει 
την μεγαλύτερη δυνατή δημοσιότητα (δημοσιοποίηση). 
Στην πρόσκληση ενδιαφέροντος ανακοινώνονται οι προ¬ 
διαγραφές κάθε έργου, σύμφωνα με το άρθρο 6, καθώς 
και οι πρδυποθέσεις συμμετοχής των ενδιαφερομένων 
(φάκελλος υποψηφιότητας), τα κριτήρια επιλογής και η 
διαδικασία αξιολόγησης και επιλογής των τελικών επενδυ¬ 
τών. Το περιεχόμενο του φακέλλου υποψηφιότητας και τα 
κριτήρια επιλογής κατ’ ελάχιστο, καθώς και η διαδικασία 
αξιολόγησης καθορίζονται σε σχετική εγκύκλιο του 
Υπουργού Γεωργίας. 

Οι προσκλήσεις ενδιαφέροντος κοινοποιούνται στις αρ¬ 
μόδιες υπηρεσίες της Περιφέρειας, στην οποία υπάγεται 
ο Φορέας, τουλάχιστον επτά εργάσιμες ημέρες πριν από 
τη δημοσίευσή τους. 

2. Ενστάσεις υποψηφίων τελικών επενδυτών, οι οποίοι 
απορρίφθηκαν από τον Φορεά υποβάλλονται και εξετάζο¬ 
νται σε πρώτο βαθμό από τριμελή επιτροπή ενστάσεων 
που συγκροτείται για τον σκοπό αυτό σε κάθε νομαρχία με 
σύνθεση ανάλογη της επιτροπής που προβλέπεται στο 
άρθρο 7 της παρούσας. Η απόφαση της επιτροπής της νο¬ 
μαρχίας επανεξετάζεται είτε μετά από αίτηση του τελικού 
επενδυτή ή του Φορέα, είτε αυτεπάγγελτα από τριμελή 
επιτροπή που συγκροτείται σε περιφερειακό επίπεδο με 
συμμετοχή εκπροσώπου του ενδιάμεσου φορέα και απο¬ 
φασίζει τελεσίδικα. 

Άρθρο 6 

Τήρηση προδιαγραφών εκτέλεοης έργων 

Τα έργα που εντάσσονται στο πρόγραμμα του Φορέα 
υλοποιούνται από τους τελικούς επενδυτές σύμφωνα με 
τη σχετική μελέτη και τηρώντας όλες τις επίσημες προ¬ 
διαγραφές έργων που συντάσσουν οι αρμόδιες υπηρεσίες 
και προβλέπονται από την εθνική και κοινοτική νομοθε¬ 
σία. 

Άρθρο 7 

Παρακολούθηση, έλεγχος και παραλαβή 
των έργων Ι.ΕΑΟΕΡ 

1. Συστήνεται σε κάθε νομό, με απόφαση του οικείου 
Νομάρχη, μία τριμελής επιτροπή με την ονομασία «Επι¬ 
τροπή παρακολούθησης, ελέγχου και παραλαβής έργων 
ί,ΕΑΟΕΗ». Η επιτροπή αποτελείται από υπαλλήλους της 
νομαρχιακής αυτοδιοίκησης ή αποοπασμένους σε αυτή. 


και συγκεκριμένα από ένα γεωπόνο της Διεύθυνσης Γε- 
ωργίας ή της Διεύθυνσης Αγροτικής ή Γεωργικής Ανάπτυ¬ 
ξης ή Φυτικής και Ζωικής Παραγωγής ή Παραγωγικών 
Δραστηριοτήτων, έναν οικονομολόγο και ένα μηχανικό. 

2. Σε περίπτωση που οι υπηρεσίες της νομαρχιακής αυ¬ 
τοδιοίκησης δε διαθέτουν όλες ή ορισμένες από τις παρα¬ 
πάνω ειδικότητες πανεπιστημιακής εκπαίδευσης (Π.Ε.), η 
επιτροπή συγκροτείται από τις αντίστοιχες ειδικότητες 
τεχνολογικής εκπαίδευσης (Τ.Ε.). Προκειμένου για έργα, 
ο έλεγχος και η παραλαβή των οποίων απαιτεί γνώσεις και 
άλλων ειδικοτήτων, η σύνθεση της επιτροπής μπορεί να 
διευρύνεται με τη συμμετοχή υπαλλήλων της νομαρχιακής 
αυτοδιοίκησης ή αποσπασμένων σε αυτή με τις αντίστοι¬ 
χες ειδικότητες. 

3. Σε εξαιρετικές περιπτώσεις, κυρίως των νησιωτικών 
περιοχών, όπου στον Ιδιο νομό, υλοποιούνται ταυτόχρονα 
περισσότερα του ενός προγράμματα ί-ΕΑΟΕΡ II και διαπι¬ 
στώνονται ανυπέρβλητες δυσκολίες στην απρόσκοπτη 
παρακολούθηση, έλεγχο και παραλαβή των έργων, μπορεί 
με απόφαση του οικείου Νομάρχη και τη σύμφωνη γνώμη 
του Υπουργού Γ εωργίας να συσταθεί δεύτερη επιτροπή 
παρακολούθησης, ελέγχου και παραλαβής έργων Ι,ΕΑ- 
ΟΕΒ. 

Άρθρο 8 
Ελεγχοι 

1.0 Υπουργός Γεωργίας, ο Υπουργός Οικονομικών, τα 
αρμόδια όργανα της Ευρωπαϊκής Ένωσης και το Ειδικό 
Συντονιστικό Όργανο που συγκροτήθηκε σύμφωνα με το 
Ν. 2187/1994 διενεργούν δια των εντεταλμένων τους ορ¬ 
γάνων επιτόπιους ελέγχους, ιδίως με δειγματοληψία των 
ενεργειών, δράσεων και επιμέρους έργων που υλοποιούν 
οι Φορείς στα πλαίσια του προγράμματος ΕΕΑϋΕΒ. Οι 
έλεγχοι αφορούν το φυσικό αντικείμενο, την τήρηση των 
προδιαγραφών σύμφωνα με το άρθρο 6 της παρούσας, τα 
συστήματα διαχείρισης και ελέγχου πληρωμών και τα πα¬ 
ραστατικά στοιχεία των έργων που εντάσσονται στο πρό¬ 
γραμμα του Φορέα. Πριν τη διεξαγωγή επιτόπιου ελέγχου 
ο Φορέας ενημερώνεται τουλάχιστον δύο (2) εργάσιμες 
ημέρες πριν και οφείλει να παρίσταται αυτοπροσώπως ή 
δια εκπροσώπου του. προκειμένου να παράσχει στα εντε¬ 
ταλμένα όργανα τα αναγκαία στοιχεία. Στον έλεγχο μπο¬ 
ρούν να συμμετέχουν υπάλληλοι άλλων Υπουργείων, στην 
αρμοδιότητα των οποίων ανήκουν δράσεις του προγράμ¬ 
ματος του υπό έλεγχο Φορέα. 

Άρθρο 9 

Εθνική Μονάδα Εμψύχωσης Ελληνικού Δικτύου Ι.ΕΑΟΕΒ 

1. Για την επίτευξη του δεύτερου σκέλους του στόχου 
του προγράμματος, δημιουργείται Εθνική Μονάδα Εμψύ¬ 
χωσης Ελληνικού Δικτύου ί.ΕΑϋΕΡ, το έργο της οποίας 
ουνίσταται στη συλλογή, την επεξεργασία και διάχυση οε 
εθνικό επίπεδο των πληροφοριών που αφορούν καινοτό- 
μες ενέργειες και χρηματοδοτούνται στα πλαίσια της πρω¬ 
τοβουλίας ΣΕΑΟΕΗ II. 

2. Με αποφάσεις του Υπουργού Γ εωργίας, το έργο της 
Εθνικής Μονάδας Εμψύχωσης καθορίζεται αναλυτικά και 
ανατίθεται με σύμβαση σε φυσικό ή νομικό πρόσωπο του 
δημοσίου ή ιδιωτικού τομέα μετά από διενέργεια ανοικτού 
δημόσιου διαγωνισμού σύμφοινα με την εθνική και κοινο¬ 
τική νομοθεσία. 

3. Για το έργο της Εθνικής Μονάδας Εμψύχωσης εγκρί- 
νεται ποσά έως 2000 χιλ. ΕΟυ και όπως ισχύει κάθε φορά 
μετά από απόφαση της Επιτροπής Ε.Ε, με ποσοστό κοινο¬ 
τικής συμμετοχής έως 75% (κοινοτική συμμετοχή εκ 
1.500 χιλ. ΕΟυ και εθνική συμμετοχή εκ 500 χιλ. ΕΟΙΙ). 

Αρθρο 10 

Επιτροπή παρακολούθησης Ι.ΕΑ0ΕΒ II 

Με απόφαση του Υπουργού Γεωργίας συγκροτείται 
εθνική επιτροπή παρακολούθησης 1.ΕΑΟΕΠ II για την εξα- 
σς)άλιση της ορθής υλοποίησης του προγράμματος, το 
έτος της οποίας συνίσταται κυρίως στη μέριμνα για την τή¬ 
ρηση των κανονιστικών διατάξεων και των κριτηρίων επι¬ 
λογής ενεργειών και έργων και την πρόταση και εφαρμογή 
αναγκαίων προσαρμογών του προγράμματος στα πλαίσια 
της τήρησης των αρχών που έχουν συμφωνηθεί στο 
Εθνικό Πρόγραμμα Πρωτοβουλίας Ι.ΕΑΟΕΠ II και το Κοι¬ 
νοτικό Πλαίσιο Στήριξης. 

Άρθρο 11 

Ενδιάμεσος φορέας 

Ος ενδιάμεσος φορέας το Υπουργείο Γεωργίας είναι 
υπεύθυνο για την υλοποίηση των ενεργειών που προβλέ- 
πονται στο Εθνικό Πρόγραμμα Πρωτοβουλίας Ι.ΕΑΟΕΠ II. 

Το Υπουργείο Γεωργίας, μετά από διαβουλεύσεις με τις 
περιφερειακές αρχές που αυτό απαιτείται, κυρίως: 

- Μεριμνά για τη λογιστική καταχώρηση των πληρωμών 
από την Επιτροπή Ε.Ε. και μεταβιβάζει τις επιχορηγήσεις 
(προκαταβολές, αποπληρωμές) στους Φορείς. 

- Υποβάλλει στην Επιτροπή Ε.Ε. τις απαιτήσεις προκατα¬ 
βολών και εξόφλησης της επιχορήγησης, καθώς και τις 
ετήσιες εκθέσεις για την πορεία υλοποίησης των προ¬ 
γραμμάτων. 

- Μεριμνά για την επιστροφή στην Επιτροπή Ε.Ε. των τυ¬ 
χόν αχρεωστήτως καταβληθέντων ποσών, σύμφωνα με το 
άρθρο 13 της παρούσας. 

- θέτει στη διάθεση της επιτροπής παρακολούθηοης όλα 
τα στοιχεία που απαιτούνται για την παρακολούθηση και 
αξιολόγηση του προγράμματος. 

- Ενημερώνει την επιτροπή παρακολούθησης και τηρεί 
σχετικό αρχείο για τις τροποποιήσεις που πραγματοποιεί ο 
Φορέας στο πρόγραμμά του στο πλαίσιο των αρμοδιοτή¬ 
των του. 

-Εξετάζει εάν οι ενέργειες των φορέων πληρούν τις 
προϋποθέσεις επιλεξιμότητας. 

- θέτει προς έγκριση στην Επιτροπή Παρακολούθησης 
προτάσεις τροποποιήσεων στα πλαίσια των αρμοδιοτήτων 

της- 

- θέτει προς έγκριση στην Επιτροπή Ε.Ε., μετά την προη¬ 
γούμενη θετική γνώμη της επιτροπής παρακολούθηοης, 
τις προτάσεις τροποποιήσεων πέραν των αρμοδιοτήτων 
της. 

- Εγκρίνει τις προτάσεις των Φορέων στα πλαίσια των μέ¬ 
τρων 2 «Επαγγελματική κατάρτιση·· και 1 «Τεχνική Στή¬ 
ριξη··, εκτός από τις μελέτες, οι οποίες, ανεξάρτητα από 
το μέτρο στο οποίο εντάσσονται, υποβάλλονται από τους 
Φορείς προς έγκριση στην επιτροπή παρακολούθησης και 
στη συνέχεια, μετά από θετική εισήγηση της τελευταίας, 
στον Υπουργό Γ εωργίας. 

- Συντονίζει τις εργασίες της Εθνικής Μονάδας Εμψύχω¬ 
σης του Ελληνικού Δικτύου Ι.ΕΑΟΕΒ. 


Άρθρο 12 

Τεχνική Στήριξη του ενδιάμεσου φορέα 

1. Το Υπουργείο Γεωργίας είναι αρμόδιο για τη διαχεί¬ 
ριση, σύμφωνα με τις διατάξεις του Π.Δ. 113/91, των πι¬ 
στώσεων της τεχνικής στήριξης που χορηγούνται σε αυτό, 
ως ενδιάμεσο φορέα, για τις λειτουργικές ανάγκες εφαρ¬ 
μογής της πρωτοβουλίας. 

2. ΕγκρΙνεται ως τεχνική στήριξη το ποσό των 1850,6 
χιλ. ΕΟυ, όπως ισχύει κάθε φορά μετά από απόφαση της 
Επιτροπής Ε,Ε., με ποσοστό κοινοτικής συμμετοχής έως 
80%. 

Άρθρο 13 

Ανάκτηση αχρεωστήτως καταβληθέντων 

1. Στις περιπτώσεις που από τον έλεγχο των αρμόδιων 
εθνικών και κοινοτικών οργάνων διαπιστωθεί παρατυπία 
του Φορέα κατά την υλοποίηση του προγράμματος του, ο 
Φορέας είναι υποχρεωμένος να επιστρέφει τα αχρεωστή¬ 
τως καταβληθέντα ποσά. 

2. Η ανάκτηση των αχρεωστήτως καταβληθέντων πο¬ 
σών πραγματοποιείται σύμφωνα με τα καθοριζόμενα στην 
κοινή απόφαση Υπουργών Οικονομικών και Γ εωργίας που 
εκδίδεται σύμφωνα με το άρθρο 104 του Ν. 2362/95. 

Άρθρο 14 

Καταλογισμός ευθυνών 

Οποιαδήποτε απώλεια, ζημία ή βλάβη που υφίστανται οι 
Φορείς, το προσωπικό τους ή οι εκπρόσωποί τους ή προ- 
καλείται από αυτούς σε τρίτους κατά την εφαρμογή της 
σύμβασης που θα υπογράφει μεταξύ του Υπουργείου Γε- 
ωργίας και των Φορέων βαρύνει αποκλειστικά τους τελευ¬ 
ταίους. 

Άρθρο 15 

Εξασφάλιση της δημόσιας δαπάνης - Χρονική διάρκεια 
του προγράμματος 

1. Η εθνική συμμετοχή της επιχορήγησης των Φορέων 
εξασφαλίζεται από τις πιστώσεις του Προγράμματος Δη- 
,μοσίων Επενδύσεων (ΠΔΕ) του Υπουργείου Γεωργίας. 

2. Η αποστολή της κοινοτικής συμμετοχής ρυθμίζεται 
με την Ε(95) 1311 της 14ης Αυγούστου 1995 Απόφαση 
της Επιτροπής Ε.Ε. Κατόπιν σχετικής γνωστοποίησης εκ 
μέρους της Επιτροπής Ε.Ε. η 41 η Διεύθυνση Δημοσιονο¬ 
μικών Σχέσεων με τις Ε.Κ. του Υπουργείου Οικονομικών - 
Γενικό Λογιστήριο του Κράτους ενημερώνει το Υπουργείο 
Γεωργίας σχετικά με την κατάθεση σε ΕΟΙ) της κονοτικής 
συμμετοχής στον προσωρινό λογαριασμό 4071/10 «Ε.Δ. 
Απολήψεις από το ΕΓΤΠΕ - Προσανατολισμός για την 
εκτέλεση προγραμμάτων στα πλαίσια των κοινοτικών 
πρωτοβουλιών·· που τηρείται στην Τράπεζα της Ελλάδος. 
Μετά από εντολή από το Υπουργείο Γεωργίας, η παρα¬ 
πάνω Διεύθυνση του Υπουργείου Οικονομικών μεριμνά 
για τη μεταφορά του ποσού αυτού σε ειδικό λογαριασμό 
του Υπουργείου Γεωργίας που τηρείται στην Αγροτική 
Τράπεζα της Ελλάδος (ΑΤΕ) ή για τη μεταφορά στα έσοδα 
του κρατικού προϋπολογισμού (Π.Δ.Ε.) στην περίπτωση 
του άρθρου 4 παρ. 1 εδ. γ. Με σύμβαση που θα υπογράφει 
μεταξύ των Υπουργείων Γ εωργίας. Οικονομικών και της 
ΑΤΕ ρυθμίζονται οι λεπτομέρειες κίνησης του λογαρια- 

σμού αυτού. 

3. Η επιχορήγηση καλύπτει, σύμφωνα με την Ε{95)1311 
απόφαση της Επιτροπής Ε.Ε. δαπάνες που αποδεδειγ¬ 
μένα πραγματοποιούνται κατά τη χρονική περίοδο από 20 
Μαρτίου 1995 έως 31 Δεκεμβρίου 1999. Οι πληρωμές θα 
ολοκληρωθούν, το αργότερο στις 31 Δεκεμβρίου 2001. 
σύμφωνα με την ίδια απόφαση της Επιτροπής Ε.Ε. όπως 
αυτή τροποποιείται και ισχύει κάθε φορά στο πλαίσιο των 
δημοσιονομικών πιστώσεων και κανόνων των Ε.Κ. Ειδικό¬ 
τερα για τις δαπάνες που πραγματοποιούνται μετά τις 
20.3.1995 και πριν την υπογραφή σύμβασης του Φορέα 
με τον Υπουργό Γεωργίας σύμφωνα με το άρθρο 2 παρ. 2, 
αυτές μπορούν να θεωρηθούν επιλέξιμες μετά από σχε¬ 
τικό αίτημα στο Υπουργείο Γ εωργίας, εφόσον δεν αντιβαί¬ 
νουν με τις διατάξεις της παρούσας και εντάσσονται στο 
πρόγραμμά του. 

Άρθρο 16 
Τελικές διατάξεις 

1. Οι λεπτομέρειες εφαρμογής της παρούσας καθορί¬ 
ζονται με αποφάσεις του Υπουργού Γ εωργίας η οποία δια¬ 
βιβάζεται στην ΑΤΕ (Διεύθυνση Τραπεζικών εργασιών - 
Τμήμα Εργασιών Δημοσίου από Κοινοτικούς πόρους), στο 
Υπουργείο Οικονομικών {41η Διεύθυνση Δημοσιονομικών 
Σχέσεων με τις Ε.Κ.) και στους Φορείς. 

2. Εγκρίνεται η διάθεση ποσού μέχρι 44.273,4 χιλ. ΕΟΙ). 
Στο ποσό αυτό συμπεριλαμβάνονται η εθνική συμμετοχή 
των άρθρων 9 παρ, 3 ύψους 500 χιλ. ΕΟυ και 3 παρ. 1 
ύψους 36.002,7 χιλ. ΕΟυ, η τεχνική βοήθεια εκ 1.850,6 
χιλ. ΕΟυ για την εφαρμογή του προγράμματος 1.ΕΑΟΕΡ1 II 
από 20.3.1995 μέχρι 31.12.2001, καθώς και ποσό ύψους 
5.920,1 χιλ. ΕΟυ που αντιστοιχεί στο 20% της κοινοτικής 
συμμετοχής εκ 29.600,4 χιλ. ΕΟυ του τελευταίου έτους 
εφαρμογής του προγράμματος. Το τελευταίο ποσό εκ 
5.920,1 χιλ. ΕΟυ αναφέρεται στην ανάγκη κάλυψης της 
κοινοτικής συμμετοχής του τελευταίου έτους εφαρμογής 
από το ΠΔΕ, σύμφωνα με τα άρθρα 4 παρ. 1 εδ. γ και 15 
παρ. 2 της παρούσας, Η παραπάνω δαπάνη ποσού έως 
44.273,4 χιλ. ΕΟυ, υπολογιζόμενη με βάση την ενδεικτική 
ισοτιμία δραχμής ΕΟΟ: 1 ΕΟυ = 310 δρχ. ανέρχεται στο 
ποσό των 13.724.754 χιλ. δρχ. προβλέπεται στο Π.Δ.Ε. 
και ακολουθεί τη διαδικασία πληρωμών αυτού. 

3. Εγκρίνεται εξίσου η διάθεση ποσού ύψους μέχρι 700 
εκατ. από τον τακτικό προϋπολογισμό (ΚΑ 5322) για την 
κάλυψη των εξόδων των επιτροπών παρακολούθησης και 
παραλαβής έργων ΕΕΑΟΕΗII καθ' όλη τη διάρκεια υλοποί¬ 
ησης της πρωτοβουλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαΐου 1996 

οι ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΧΡ. ΠΑΧΤΑΣ ΑΛ. ΠΑΠΑΔΟΠΟΥΛΟΓ 

ΓΕΟΡΠΑΣ 

ΣΤΕΦΑΝΟΣ ΤΖΟΥΜΑΚΑΣ 


Αριθ. 8942/81 (3) 

Συγκρότηση Επιτροπής Ελέγχου Εφαρμογής των διατά¬ 
ξεων του άρθρου 7 παρ. 3 του Ν. 1866/1989, 

Ο ΥΠΟΥΡΓΟΣ ΤΥΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/1994 (ΦΕΚ 166/Α/ 
7.7.1994) «Συγκρότηση της Γενικής Γραμματείας, Τύπου 
και Πληροφοριών σε Υπουργείο Τύπου & Μέσων Μαζικής 
Ενημέρωσης και καθορισμός των αρμοδιοτήτων του». 

2. Τις διατάξεις του Π.Δ. 258/1993 «Περί Οργανισμού 
της Γενικής Γραμματείας Τύπου & Πληροφοριών του 
Υπουργείου Προεδρίας της Κυβέρνησης», όπως τροπο¬ 
ποιήθηκε με το Π.Δ. 171/1994 (ΦΕΚ 108/Α/6.7.1994). 

3. Τις διατάξεις του άρθρου 7 παρ. 3 του Ν. 1866/1989 
«Ίδρυση Εθνικού Συμβουλίου Ραδιοτηλεόρασης και πα¬ 
ροχή αδειών για την ίδρυση και λειτουργία τηλεοπτικών 
σταθμών» (ΦΕΚ Α/222), όπως τροποποιήθηκε με το άρ¬ 
θρο 1 παρ. 9 του Ν. 2173/1993 (ΦΕΚ Α/20β). 

4. Τις διατάξεις του Π.Δ, 212/1005 (ΦΕΚ 112/Α/ 
15.6.1995) «Εθνικό Πρόγραμμα πληροφόρησης και εκ¬ 
παίδευσης για τους Ελληνες τυφλούς». 

5. Την απόφαση αριθμ. 1870Θ/Ζ/3.10.1995 (ΦΕΚ 
848/8/10.10.1995) «Μεταβίβαση της αρμοδιότητας να 
υπογράφουν «Με εντολή Υπουργού» στο Γ ενικό Γ ραμμα- 
τέα του Υπουργείου Τύπου & Μέσων Μαζικής Ενημέρω¬ 
σης κ.λπ.», αποφασίζουμε: 

Α) Συγκροτούμε Επιτροπή αποτελούμενη από τους 
εξής; 

1) Κατελανάκη Πέτρο μόνιμο υπάλληλο με βαθμό Α' του 
Κλάδου ΠΕΙ Διοικητικού ως Πρόεδρο με αναπληρωτή την 
Καλλιμάνη Κων/να μόνιμη υπάλληλο με βαθμό Α’ του Κλά¬ 
δου ΠΕΙ Διοικητικού του Υπουργείου Τύπου & Μέσων 
Μαζικής Ενημέρωσης. 

2) Καραμπέτσου Βασιλική, μόνιμη υπάλληλο του 
Υπουργείου Πολιτισμού με βαθμό Α' του Κλάδου ΠΕΙ 
Διοικητικού, ως τακτικό μέλος με αναπληρώτρια την Πι- 
σχιτζή Κωνσταντίνα, μόνιμη υπάλληλο του αυτού κλάδου 
με βαθμό του ίδιου Υπορυγείου. 

3) Καρρά Γεώργιο, μόνιμο υπάλληλο του Υπουργείου 
Οικονομικών με βαθμό Α' του Κλάδου ΠΕΙ Δημοσιονομι¬ 
κών, που υπηρετεί στο Γενικό Λογιστήριο του Κράτους 
(ΔΕ4), ως τακτικό μέλος, με αναπληρώτρια την Πέππα 
Ελένη, μόνιμη υπάλληλο με βαθμό Α' του ίδιου κλάδου του 
Υπουργείου Οικονομικών. 

4) Μαργιόλα Ηλία, Πρόεδρο του Πανελληνίου Συνδέ¬ 
σμου Τυφλών και κοινό εκπρόσωπο του Πανελληνίου Συν¬ 
δέσμου Τυφλών (ΠΣΤ), του Κέντρου Εκπαιδεύσεως και 
Αποκαταστάοεως Τυφλών (ΚΕΑΤ) και της Εθνικής Συνο¬ 
μοσπονδίας Ατόμων με Ειδικές Ανάγκες (ΕΣΑΕΑ), ως τα¬ 
κτικό μέλος, με αναπληρωτή τον Μαρκέτο Γεράσιμο, πρό¬ 
εδρος του κέντρου Εκπαιδεύσεως και Αποκαταστάοεως 
Τυφλών. 

Χρέη Γραμματέα θα εκτελεί η Χαλατσάκου Βασιλική μό¬ 
νιμη υπάλληλος του Υπουργείου Τύπου & Μέσων Μαζικής 
Ενημέρωσης με βαθμό Α' του Κλάδου ΠΕΙ Διοικητικού με 
αναπληρωτή την Καρποντίνη Χριστίνα μόνιμη υπάλληλο 
του Υπουργείου Τύπου & Μέσων Μαζικής Ενημέρωσης, 
με βαθμό Α' του κλάδου ΔΕΙ Διοικητικού. 

Β) Εργο της Επιτροπής είναι ο έλεγχος της εφαρμογής 
των διατάξεων της παραγράφου 3 του άρθρου 7 του Ν. 

1866/1989. 

Ειδικότερα, η Επιτροπή: 

α) Υπολογίζει το ύψος του ποσού, που οφείλει να διαθέ¬ 
τει κάθε επιχείρηση ιδιωτικού δικαίου τηλεοπτικού σταθ¬ 
μού, κατ' εφαρμογή των διατάξεων της παραγράφου 3 του 
άρθρου 7 του Ν. 1866/1989, όπως αυτή ισχύει. 

β) Συντάσσει πράξεις καταλογισμού θέτοντας προθε¬ 
σμία καταβολής του παραπάνω ποσού από τις Εταιρείες 
ιδιωτικών τηλεοπτικών σταθμών (υποχρέους). 

γ) Κατανέμει τα ποσά που συγκεντρώνονται κάθε χρόνο 
στους δικαιούχους (ΠΣΤ, ΚΕΑΤ). 

δ) Μεριμνά για την κατάθεσή των ποσών αυτών σε ει¬ 
δικό λογαριασμό καταθέσεων στην Εθνική Τράπεζα της 
Ελλάδος. 

ε) Ελέγχει την τήρηση της προβλεπόμενης διαδικασίας 
σχετικά με τη διάθεση του ποσού με βάση τα υποβαλλό¬ 
μενα σε αυτήν πραραστατικά στοιχεία από τους δικαιού¬ 
χους {ΠΣΤ και ΚΕΑΤ). 

Γ) Η διαδικασία υπολογισμού του ακριβούς ποσού που 
διατίθεται ετησίως από κάθε εταιρεία ιδιωτικού δικαίου 
τηλεοπτικού σταθμού, ο τρόπος καταβολής αυτού, η υλο¬ 
ποίηση του προγράμματος εκπαίδευσης και πληροφόρη¬ 
σης των Ελλήνων τυφλών και ο έλεγχος της αξιοποίησης 
των κονδυλίων που διατίθενται στους δικαιούχους διέπο- 
νται από τις διατάξεις του άρθρου 5 επόμ. του Π.Δ. 212/ 
1995. 

Δ) Η επιτροπή συγκροτείται για χρονικό διάστημα τριών 


(3) ετών, 

Ε) Σε περίπτωση αποχωρήσεως μέλους της Επιτροπής 
για οποιονδήποτε λόγο, τούτο αντικαθίσταται για τον υπό¬ 
λοιπο χρόνο της θητείας του. 

ΣΤ) Η Επιτροπή συνεδριάζει νομίμως εφόσον παρίστα- 
νται τα υπό στοιχ. 1,2, και 3 της παρ. Α' μέλή και αποφασί¬ 
ζει με την απόλυτη πλειοψηφία των μελών της. 

Ο Πρόεδρος συγκαλεί την Επιτροπή σε τακτική συνε¬ 
δρίαση μία (1) φορά το μήνα και σε έκτακτη, όποτε κρίνει 
τούτο σκόπιμο ή αναγκαίο ή κατόπιν αιτήσεως τουλάχι¬ 
στον τριών μελών της. 

Ο Πρόεδρος, ο Γραμματέας, τα μέλη και οι αναπληρω¬ 
τές τους, λαμβάνουν αποζημίωση κατά συνεδρίαση, το 
ποσό της οποίας λαμβάνεται από τον ειδικό Τραπεζικό λο¬ 
γαριασμό, στον οποίο κατατίθεται το εισφερόμενο από 
τους ιδιωτικούς τηλεοπτικούς σταθμούς ποσό. 

Το ποσά της αποζημίωσης θα σρισθεί με απόφαση του 
Υπουργού Τύπου & Μέσων Μαζικής Ενημέρωσης. 

Ζ) Από τις διατάξεις της απόφασης αυτής δεν προκαλεί- 
ται δαπάνη εις βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαΐου 1996 

Με εντολή Υπουργού 
Ο Γενικός Γ ραμματέας 
ΝΙΚΟΣ ΑΘΑΝΑΣΑΚΗΣ 

